Bishonen / Beauty (1998)
Met: Stephen Fung, Qi Shu, Jason Tsang, Daniel Wu, Terence Yin
Draaiboek en regie: Yonfan
Liefde wat in die hart woon, word nie maklik deur tyd uitgewis nie. Selfs al was die ontmoeting van korte duur, is die invloed daarvan blywend.
Vir fliekgangers wat nie afgeskrik word deur die sentimentele potensiaal van bogenoemde (onvolledige) aanhaling nie, en wat nog nie afgestomp is deur sprokiesmooi verhale oor beeldskone mense nie, sal Bishonen n vreugde wees.
n Mens raak maklik meegesleur deur die reeks ontmoetings, herontmoetings en veranderings wat in die vier hoofkarakters se lewens plaasvind. Wat met van hulle gebeur, die suggestie van ware liefde wat in die hart woon, is iets waarna byna almal hunker.
Twee jong klerke, Fai en Chung, word vriende en raak verlief op mekaar, maar Fai verlaat Chung vir n pop ster. Di� verhouding loop uit in teleurstelling, en Fai, wat deur K.S. verlaat word, verander sy naam na Sam en word, soos sy pa voor hom, n polisieman. In di� stadium van sy lewe ontmoet hy vir Jet, een van die gewildste huurbare lywe in Hong Kong. Jet en Chung, wat ook n huurlyf geword het, deel egter n woonstel ...
Die achronologiese vertelling stroop die karakters stelselmatig van hul geheime en bied nog n belangrike manier om die kyker te betrek.
As jy nie bang is vir n stukkie knapgemaakte en beeldskone sentiment nie, is di� een vir jou!